# data[].attributes.headline
12. óra - A tanári munka és hatékonyság támogatása technológia segítségével

# data[].attributes.subject
12. óra - A tanári munka és hatékonyság támogatása technológia segítségével

# data[].attributes.body
Zóra és Nóri tartották meg az utolsó témához tartozó órát. Szerettem, hogy látszott rajtuk, hogy  valóban a szakértőivé váltak a témának. A többszöri csoportmunkák által pedig kellőképpen interaktív óra volt a mai. A saját csoportom oldalát is nagyon hasznosnak találtam, ahol a digitális gyermekvédelemmel kapcsolatban van csomó szuper infó (https://www.digitalisgyermekvedelem.hu/toolbox), de a többek elmondása alapján még az NKP oldala is felkeltette az érdeklődésem, így berakom ide azt is emlékül. https://www.nkp.hu/
Mai feladatok gyűjteménye: https://docs.google.com/document/d/1vlTV6bEi2m1QnXZ7pfhwUpFQHNWJ0vL2nHci3MaOMDQ/edit

Azt gondolom ezen az órán a digitális kompetenciaterületekből a Problémamegoldás blokkon belül található Digitális technológiák kreatív felhasználása terület az, ami az én esetemben tágult.

# data[].attributes.body
Anna, Detti és Zsombor adtak elő. Az előadásukból megtanulhattam, hogy az IKT és az inklúzió témaköréhez tartoznak az emberi végtagok pótlására alkamazható robotikai eszközök. Ezen az alkalommal a FUNKIFY nevű Google Chrome bővítmény volt az az alkalmazás amivel digitális kompetenciám bővült. Ez a bővítmény hasznos mert általa érzékenyíthetjük a gyerekeket különféle akadályozottságokkal kapcsolatban (pl. diszlexia). Az óra a Problémamegoldás és a Kommunikáció és együttműködés kompetenciaterületeivel kapcsolatban szolgált számomra új ismertekkel.

# data[].attributes.headline
10 óra - Szimulációk az oktatástechnológiában (VR, AR, szimulációs alkalmazások)

# data[].attributes.subject
10 óra - Szimulációk az oktatástechnológiában (VR, AR, szimulációs alkalmazások)

# data[].attributes.body
Ezt az órát Dorkával tartottuk közösen.
Amikor kiderült, hogy a kurzushoz tartozó feladat egy óra megtartása lesz, én nagyon megijedtem, mert rendes körülmények között még csak-csak meg lehet tartani egy interaktív órát, de virtuálisan (akkor még azt gondoltam, hogy) nem. Nem tudtam elképzelni, hogy hogyan lehetne virtuálisan is feldobni egy órát, viszont a kezdeti félelmek után látva az eddigi órákat, egyre több igazán hasznos oldallal, játékkal és ötlettel gazdagodtam, amelyek segítségével biztos voltam, hogy mégis  szuper órát fogunk tartani Dorkával. Ezt a témát, azért választottuk ki, mert ezzel még nem nagyon találkoztunk és én mindenképpen mélyebben utána szerettem volna járni, mert első rákeresésre is már magával ragadott az AR és VR világa. Minél többet olvastam a témában, annál jobban sajnáltam, hogy ez a technológia még alig van jelen az oktatás világában, pedig ezeknek a technológiáknak a birtokában, szerintem nem létezne az "unalmas óra" és a "száraz tananyag" fogalma. Így tudatosan úgy építettem fel a saját mondanivalómat, hogy az egyszerre legyen izgalmas és informatív, ugyanakkor legyenek benne olyan részek amelyekben pedagógiai asszisztensi szerepkörünket is be tudom hozni, hátha így könnyebben megjegyzik ezeket a szimulációkat és majd a későbbiekben izgalmas lehetőségként fogják ajánlani egy-egy pedagógus segítése alkalmával.
MA pedig már alig vártam, hogy előadhassam azt az órát, amit Dorkával megálmodtunk. Sokat dolgoztunk vele, de minden rászánt idő megérte, mert az az információ többlet amivel ezáltal rendelkezem, kezdve az AR és VR fogalmával, a különféle Google és Apple applikációkon át egészen a "Zoom cserélgetem a megosztásokat és közben beszélek és tartom az előadást" - multitasking elsajátításáig nagyon élveztem ezt a projektet.
PPT:https://docs.google.com/presentation/d/10UH_YVipJ6lJePPNVhx7ywwnabcLdSHVQPjyu_zc2eQ/edit?usp=sharing
Tartalom: https://docs.google.com/document/d/17IJmJL2o-RDTqOa7aBi1OOLSMHdpif0VMOF85kIgcTw/edit?usp=sharing

Azt gondolom egy ilyen interaktív óra által a legtöbb digitális kompetenciaterületem fejlődött, kiemelve az Információ- és adatmenedzsment, a Problémamegoldás és a Digitális tartalmak létrehozása területét.

# data[].attributes.body
A mai alkalommal Helga, Dóri és Albert tartottak órát a digitális játék alapú tanulásról. Nagyon izgalmas és tartalmas előadásokat hallhattunk tőlük, mégis ami számomra a legérdekfeszítőbb és ezáltal legmegragadóbb volt az a két hasznos weboldal volt, amit Jó gyakorlatként mutattak meg nekünk. Az okosdoboz.hu- n például számtalan fejlesztő játékot találhatunk szinte minden tantárgyhoz és minden korosztályhoz csatolva. http://www.okosdoboz.hu/ Ezt a honlapot nagyon el akarom raktározni, mert a későbbiekben fejlesztő pedagógiával szeretnék foglalkozni és úgy érzem szükségem lehet majd erre az oldalra, akár azért, hogy alkalmazzam vagy akár csak arra, hogy inspirálódjak. A másik honlap pedig abban segít, hogy én magam tudjak játékos, ugyanakkor edukatív tartalommal megtölthető játékokat, feladatokat kreálni, ami által a gyerekek is játszva tanulhatnak majd. https://learningapps.org/index.php?overview&s&category=0&tool
Ezeket a szuper tippeket viszem magammal erről az óráról, amik segítettek abban, hogy digitális kompetenciaterületeken belül több információval rendelkezzek a Problémamegoldás területén belül a Digitális tartalmak kreatív alkalmazása kompetencia kapcsán.

# data[].attributes.headline
8. óra - Technológiával támogatott értékelés

# data[].attributes.subject
8. óra - Technológiával támogatott értékelés

# data[].attributes.body
Ma Miri tartott előadás a különféle értékelési formákkal/módszerekkel kapcsolatban. Nagyon informatív volt számomra, mert sok új platformot ismerhettem meg pl.Socrative, Up2Univerity,Quizizz vagy az Edubase ,ahol egyszerre lehet kapcsolatot is tartani a diákokkal és ugyanakkor itt feladatokat is létre lehet hozni számukra. Megtudhattam azt is, hogy az értékelésnek 4 (kritérium-,cél-,kliens- és normaorientált) fajtái lehetnek illetve, esett pár szó a portfólióról is, ami egy közös pont volt az évfolyamunk számára. Nekem tetszett, hogy nagyon tartalmas előadást hallhattunk ráadásul Miri egyedül volt és akadtak technikai nehézségek is az óra elején, és ennek ellenére is Miri remekül állta a sarat, így még figyelemre méltóbb volt ez a mai előadás.

Általa bővültek az ismereteim a Problémamegoldás területén belül a Technikai problémák megoldása és a  Digitális tartalmak kreatív alkalmazása kompetenciákkal kapcsolatban.

# data[].attributes.headline
7. óra - Technológiával támogatott szövegalkotás

# data[].attributes.subject
7. óra - Technológiával támogatott szövegalkotás

# data[].attributes.body
Fanka, Szandra, Szonja és Patrik a digitális szövegalkotás rejtelmeibe vezettek be minket. Mivel sokat használom a Microsoft és a Google különféle virtuális szövegalkotást támogató platformjait, így nagyon örültem annak, hogy olyan oldalak kerületek szóba - Grammarly, online diktalas.hu, blogger - amiket még nem nagyon vagy egyáltalán nem ismertem. Jó tudni, hogy vannak olyan oldalak, ahol már én is könnyedén csinálhatok szófelhőt. Úgy érzem, minden egyes órával nő azoknak a hasznos oldalaknak és platformoknak a száma, amelyeket én is szívesen fogok használni a későbbi nevelési/oktatási folyamataim során.

Az óra segített abban, hogy több információval rendelkezzek az Információ- és adatmenedzsment területén belül az Adatok, információk és digitális tartalmak kezelése kompetenciával kapcsolatban illetve a Problémamegoldás területén belül a Digitális tartalmak kreatív alkalmazása kompetenciával kapcsolatban.

# data[].attributes.body
A mai órát Eszter (Varga), Heni és Eszter (Fricz) tartották a vizualizáció és a technológia kapcsolatáról. Nagyon tetszett az, ahogyan felépítették az órát és szerettem, hogy amivel a prezentációjukat készítették, az is a témához tartozó felület egyike volt. Kifejezetten értékeltem, hogy a Canvát végül mi is kipróbáltuk, nagyon hasznos oldal, biztos vagyok benne, hogy ezek után ezt is alkalmazni fogom.

Ezáltal az óra által új információkkal bővültem mind Kommunikáció és együttműködés kompetenciaterületén belül a Digitális tartalmak szerkesztése kompetencia kapcsán, mind pedig a Problémamegoldás kompetenciaterületén belül a Digitális technológiák kreatív alkalmazása kompetencia kapcsán.

# data[].attributes.headline
5. óra - Technológiával támogatott együttműködés

# data[].attributes.subject
5. óra - Technológiával támogatott együttműködés

# data[].attributes.body
Ma Brenda, Anna (Béres) és Barnabás tartotta az IKT-s órát. Nagyon tetszett, hogy annyira jól volt felépítve az a 60 perces időintervallum, amit használhattak, hogy szó szerint észre se vettem az idő múlását. Tetszett, hogy volt egy jégtőrő vagy bevezető része az előadásuknak és általuk most már én is tudom, hogyan lehet könnyen és gyorsan mémet létrehozni - ezáltal bővült a Digitális tartalmak létrehozása területen belül a Digitális tartalmak szerkesztése kompetenciám, - aztán habár nem tartozott szervesen a témájukhoz, de nekem új információ volt például a csoportintelligencia fogalma, így én örülök, hogy erről is esett szó. A legemlékezetesebb pillanat pedig számomra az offline és online térbeli együttműködés közötti különbség boncolgatása volt, hiszen mindegyiknek van előnye (pl. IKT-s órán én kifejezetten élvezem, hogy online térben vagyunk) és van hátránya (pl. nem feltétlen látjuk egymás reakcióit, személytelen) is és izgalmas volt erről beszélgetni, ezért ennek a feladatnak a linkjét be is teszem. https://padlet.com/laknerbrenda/ipxq8e7w41la01jq
Mi is csoporton belül sok nézőpontot beszéltünk át, olyanokat is, amik nem feltétlen jutottak volna eszembe, majd pedig a többiek gondolatait elolvasva, szintén olyan új perspektívákat ismerhettem meg (egyrészt mennyire nagy fokú szorongást vagy éppen elszigetelődést tud előidézni, de mellette annyira jó, hogy képes akár egy rendszert adni a mindennapokhoz/ célok eléréséhez a digitális tér), amik nagyon elgondolkodtató és inspiráló gondolatok lettek és méltó módon zárják a mai kifejezetten hosszú online térben eltöltött napot. Mivel elrepült az idő én szívesen hallgattam volna még ezt a csapatot, de végeredményben nagyon tetszett az előadásuk, érdekes témával foglalkoztak és kifejezetten jó eszközöket választottak a téma prezentálásához.

A beszélgetés során sok új információt tanulhattam a Kommunikáció és együttműködés kompetenciaterületén belül az Együttműködés digitális technológián keresztül kompetenciával kapcsolatban.

# data[].attributes.headline
4. óra - Technológiával támogatott kommunikáció

# data[].attributes.subject
4. óra - Technológiával támogatott kommunikáció

# data[].attributes.body
A 4. órán Niki, Anna (Bíró) és Cinti kalauzoltak el bennünket a digitális térben történő kommunikációs platformok, netikett és picit a netbiztonság világában. Nagyon megmaradt, hogy ahhoz képest, hogy ők kezdték meg a prezentálások időszakát, ami mindig nehéz, ennek ellenére nagyon összeszedettek voltak és szerettem, hogy váltakozott a játék (Kahoot!), az ismeretátadás és a hallgatóság bevonása is. A hallgatóság bevonása egy nehéz téma, ezt ez alkalommal meg is tanultam, hogy bármennyire is interaktívnak tervezel meg egy prezentációt, elengedhetetlen a hallgatóság aktív jelenléte, amit itt az online térben még nehezebb mozgósítani, mint a valós térben. Ez egy igazi kihívás, főleg, ha a hallgatóság kifejezetten passzív. Számomra ez volt ennek az alkalomnak a legnagyobb tanulsága is egyben, ami ráadásul a kommunikációs témakörhöz még passzol is.

A digitális kompetenciák tekintetében pedig elmondható, hogy a Kommunikáció és együttműködés kompetencia területen belül bővült a Netikett, az Interakció digitális technológián keresztül, és az Állampolgári részvétel digitális technológiák segítségével c. területekkel kapcsolatos tudásom.

# data[].attributes.headline
3. óra - Fizikai és mentális egészség és az IKT

# data[].attributes.subject
3. óra - Fizikai és mentális egészség és az IKT

# data[].attributes.body
Ez alkalommal a fizikai és a mentális egészség kapcsolatát jártuk körbe. Előkerült az a gondolat menet, hogy az egészségünkre a sok kütyüzés, gép előtt ülés is befolyással van, például nekem új információ volt és nagyon megdöbbentett, hogy akár szív- és érrendszeri problémákat is okozhat (már akár 30-40 éves kor körül), ha naphosszat a digitális térben töltjük életünket. Szintén meglepett, hogy a kütyüzés az alvásunkra is hatással lehet. Nekem a 20-20-20 stratégia is új volt, amit azóta, ha eszembe jut néha már alkalmazok is, de sajnos még nem tudtam teljesen beleépíteni a mindennapjaimba. Viszont azt gondolom, a tény, hogy ez a félév is most már biztosan online lesz, talán segíteni fog abban, hogy ezt a rutint/stratégiát belepakoljam a gép előtt ülős mindennapjaimba.

Ha használom kellene a múlt órán megtanult kompetenciahálót, azt tudnám mondani, hogy a mai órán a Biztonság kompetenciaterületén belül Az egészség és jóllét védelme  c. terület az az egység, ahonnan számos új sok ismeretanyagot vihetek haza.

# data[].attributes.headline
2. óra - A digitális állampolgárság és a digitális kompetenciák

# data[].attributes.subject
2. óra - A digitális állampolgárság és a digitális kompetenciák

# data[].attributes.body
A második órán aszinkron formában bővíthettük ki tudásunk a digitális kompetenciákkal kapcsolatban. Nekem teljesen új  információnak hatott, hogy különféle digitális kompetenciahálók léteznek és van amelyik  digitális ismeretei szerint tudja  bekategorizálni az embert - ez a DigComp 2.1 és van egy külön kompetenciaháló a tanárok számára is, ez pedig DipCompEdu néven ismert. A megszerzett tudás alapján végiggondoltam, hogy nekem melyik területek lehetnek azok, ahol azt érzem még lenne mit tanulnom, fejlődnöm majd pedig a feladatban előírtak alapján létrehoztam egy plakátot ezzel kapcsolatban a Google Drawings program segítségével (amit először használtam, de nagyon megtetszett, hogy sok eszközzel rendelkezik, így biztos vagyok benne, hogy a későbbiekben is ehhez fogok nyúlni, ha hasonló jellegű feladatot kell majd elkészítenem). Az elkészült plakát linkjét itt is hagyom.:https://docs.google.com/drawings/d/1Ilgo52ZI9frbFzEpuZ7fC_2wdLEx2TmZ6LoWDCzQM6I/edit?usp=sharing

# data[].attributes.headline
1. óra - Bevezetés, ismerkedés, követelmények

# data[].attributes.subject
1. óra - Bevezetés, ismerkedés, követelmények

# data[].attributes.body
Ez az óra tulajdonképpen egy bevezető alkalom volt, amikor megismerkedhettünk az IKT-s óra követelményeivel, a digitális kompetencia fogalmával és kicsit a Zoom felület mókásabb részével -> a background-ok és filterek világát is közelebb hozták (legalább is hozzám mindenképpen, azóta még mindig a filtereket böngészem), így már nem csak a MS Teams, hanem a Zoom felületét is még nagyobb magabiztossággal tudom kezelni.